藝人唐寧、何思諺及蔣祖曼前晚出席電影首映,電影以姊妹情做主題,唐寧表示有一位小學一年班開始認識的閨蜜,感情維繫至今:「我哋好似一家人,就算好耐唔搵都冇嘢,一搵番就好熟。(生完BB都有閨蜜旅行?)會呀!友情都好似拍拖咁,要Keep住!(覺得女仔之間嘅感情比男仔深厚?)可能女仔好早熟,會形影不離,我哋以前會一齊入同一格廁所,一齊沖涼。(有冇懷疑過自己取向?)冇,但真係帶着愛,會緊張佢嘅所有嘢。」
同場的駱胤鳴與家姐駱胤樺前後腳到場,問到姊妹間最窩心的事,她表示有次家姐為她下廚煮麵,讀書時自己打籃球拗柴,家姐會讓出較大及較方便的下格床給她,令她很感動。